Dansk Selskab for Pædiatrisk Fysioterapi - Subspeciale udvalg

**Kommissorium for subspeciale udvalg og beskrivelse af subspecialer**

**Kommissorium for subspeciale udvalg**

**Baggrund**

DSPF ønsker at styrke de faglige videns miljøer gennem nedsættelse af en række subspeciale udvalg, med de foreløbige navne:

* Raske børn og risikobørn (forebyggelse, sundhedsfremme)
* Muskuloskeletale sygdomme og skader
* Neurologiske sygdomme og skader/traumer.
* Psykiatriske lidelser

Subspecialeudvalgene skal vejlede bestyrelsen i forhold til de specifikke faglige forhold som gælder for subspecialets område, for at understøtte DSPF’s formål: Dansk Selskab for Pædiatrisk Fysioterapi har til formål at danne organisatorisk ramme om specialet i pædiatrisk fysioterapi med henblik på at styrke de faglige miljøer og bidrage til at realisere visionen om specialiseret og evidens baseret fysioterapi indenfor området.

**Subspeciale udvalgenes sammensætning**

Hvert subspeciale udvalg ledes af en tovholder, der udpeges for en 2-årig periode af bestyrelsen for DSPF.

Tovholderne for subspeciale udvalgene forventes at deltage i 1) Generalforsamlingen så frem der ifm.med denne afholdes årsmøde 2) to årlige møder med de øvrige tovholdere samt være ansvarlig for at indkalde og afholde 1-4 årlige online møder i subspeciale udvalget.

Derudover består hvert subspeciale udvalg af en række menige medlemmer. Hvert subspeciale vælger selv antallet af medlemmer. Disse findes i forbindelse med generalforsamlingen eller gennem opslag på hjemmeside og sociale medier. Det tilstræbes, at subspecialeudvalgene har medlemmer med forskellige tilknytning til sektorer, aldersgrupper og praktiske / akademiske kompetencer. Tovholderne er ansvarlige for i samarbejde med bestyrelsen for DSPF at rekruttere medlemmer til subspeciale udvalget samt at udvælge medlemmer hvis nødvendigt.

Subspecialetovholdere modtager godtgørelse jf. DSPF’s retningslinjer [(her)](https://view.officeapps.live.com/op/view.aspx?src=https%3A%2F%2Fboernefysioterapi.dk%2Fsiteassets%2Fdokumenter%2Fretningslinjer-og-vedtagter%2Fdspf-retningslinjer-2024---revideret-12-2024.docx&wdOrigin=BROWSELINK)

Ved barsel eller anden fravær udbetales der reduceret godtgørelse.

Som medlem af et subspecialeudvalg forventes det, at man er medlem af DSPF.

**Subspeciale udvalgenes opgave og møder**Udvalget planlægger selv arbejdet og vurderer behov for afholdelse af møder.
Det forventes at hvert udvalg vil have behov for afholdelse af 1-4 online møder.

Subspeciale udvalgene skal samarbejde med og vejlede bestyrelsen og øvrige udvalg i forhold til:

* Besvarelse af henvendelser fra Danske Fysioterapeuter, Dansk Selskab for Fysioterapi, offentlige myndigheder (fx Socialstyrelsen eller Sundhedsstyrelsen), fra medlemmer af DSPF, fra forældre eller andre samarbejdspartnere.
* Bidrage til kursusudvalget ift planlægning (og afholdelse) af faglige konferencer og kurser.
* Udvikling af indhold til medlemsbladet ”Børn i Fysioterapi”. (fx finde egnede skribenter, emner og formidle dette til DSPFs kontaktperson)
* Udvikling af indhold til DSPFs hjemmeside og sociale medier (aktuelt Facebook).

For at understøtte disse aktiviteter bedst muligt forventes det, at følgende overholdes:

* **Nyhedsbrev** Indlevering af materiale til faglig konsulent til brug ved nyhedsbrev 4x årligt jvf. [årshjul](https://boernefysioterapi.dk/siteassets/dokumenter/arshjul/subspecialer/subspeciale-arshjul.pdf) for subspecialeudvalg. Der forventes max 20 linjer, Billede, link til mere info. Der kan skrives om hvad gruppen er optaget af, efterlysninger af særlig viden, link til fx forskningsartikler eller andre artikler, tanker om temadage. Deadline for indsendelse er 2. fredag i februar, maj, september og december.
* **Sociale medier** Indlevering af materiale til brug på SoMe min 4x årligt. Max 8 linjer. Billede og link til mere info. Materiale kan fx være hvor der hentes inspiration i gruppen, podcast, dokumentarer mm. Liste kan udarbejdes som arbejdsdokument for faglig konsulent.
* **Punkt på dagsorden** At der udarbejdes fast punkt på mødedagsorden til subspecialemøderne: 1) Ideer til kurser/webinarer 2) Ideer til indhold/emner til fagblad ”Børn i Fysioterapi”. Input fra hvert møde sendes til DSPFs kontaktperson i bestyrelsen og faglig konsulent.
* **Årsmøde** Subspecialet har ansvar for oplæg til DSPFs Årsmøde på skift. Ansvar for opgave uddelegeres ved subspecialetovholdermøde. [Se årshjul](https://boernefysioterapi.dk/siteassets/dokumenter/arshjul/subspecialer/subspeciale-arshjul.pdf)
* **Temadag** input til planlægning af en årlig temadag. Subspecialerne går på rul. Muskuloskeletal- Neurologi -Psykiatri- Raske børn.
* **Høringssvar** At deadlines overholdes ift aflevering af høringssvar

Ovenstående information kommunikeres direkte til DSPFs kontaktperson i bestyrelsen og faglig konsulent.

Kontakten mellem subspeciale udvalgets tovholder og bestyrelsen varetages primært af DSPFs faglige konsulent.

Udtalelser fra udvalgene til offentligheden og offentlige myndigheder skal godkendes af DSPFs bestyrelse.

**Beskrivelse af subspecialer**

Målgrupper er sorteret fra afsnittet specialets målgruppe, her:

<https://www.fysio.dk/globalassets/documents/0-kursus/specialiseringsordningen/specialet-paediatrisk-fysioterapi-okt2017.pdf>

**Raske børn og risikobørn (forebyggelse, sundhedsfremme)**

* Målgruppen omfatter desuden børn uden diagnosticerede funktionsnedsættelser. Der er tale om børn, der modtager sundhedsfremmende og sundhedsforebyggende indsatser og børn, hvor forældre eller fag‐ personer har mistanke om forsinket eller manglende udvikling af færdigheder, men hvor udviklingen er inden for, det forventede i relation til alderen.
* Overvægt
* Developmental Coordination Disorder (motorisk usikre børn)

**Muskuloskeletale sygdomme og skader**

* Lejringsbetinget plagiocefali (skævhed af kraniet)
* Hypermobilitet
* Reumatologiske og ortopædkirurgiske lidelser, dvs. medfødte og erhvervede sygdomme i bevægeapparatet

**Neurologiske sygdomme og skader/traumer.**

* Følger efter for tidlig fødsel
* Sjældne handicaps i form af medfødte, arvelige sygdomme og syndromer
* Neurologiske sygdomme (som cerebral parese, epilepsi)
* Neuromuskulære sygdomme (som spinal muskelatrofi, Duchennes muskeldystrofi, Friedrichs Ataxi mm)
* Børn i palliativt og onkologisk regi

**Psykiatriske lidelser**

* Neuropsykiatriske diagnoser (som OCD, Tourettes syndrom, spiseforstyrrelser, AD(H)D og autisme spektrum forstyrrelser)
* Angst
* Depression
* Borderline
* Socio - emotionelle